stanford-oval/wikipedia huggingface dataset:
תרגומי הארי פוטר
קשיים בתרגום הסדרה > מילים מומצאות

קושי אחד בתרגום היה הצורך לתרגם מילים שהסופרת עצמה המציאה – מילים מיוחדות, שמות קסמים, קוסמים, מקומות, חפצים ויצורים. חלק מהמילים שהמציאה נשאבו מלטינית, חלקן ממיתולוגיות של עמים שונים וחלקן הן שעשועי לשון בשפה האנגלית. המתרגמים ניסו להבין את הרעיונות ואת שורשי המילים שמאחורי המילה החדשה, ולתרגם את המילה תוך שימור המשמעות.
דוגמה למונח שמכיל משמעות באנגלית אך איבד אותו עם התרגום לעברית הוא "סמטת נוקטורן" (שם הסמטה נשמע באנגלית כמו nocturnal: חשוך, אפל). לעומת זאת, בתרגום המונח "Pensieve" (באנגלית: הלחם של Pensive, מהורהר, ו-Sieve, מסננת) לעברית המתרגמת מצאה הלחם מתאים בעברית: "הגיגית" היא הלחם של המילים הגיג וגיגית. בטורקית תורגם המונח כ-"Düşünseli" (הלחם של Düşünmek, לחשוב, לדמיין, ו-sel, זרם מים), בגרמנית כ-"Denkarium" (הלחם של denken, לחשוב, ואקווריום), בשוודית כ-"Minnessåll" (מסננת הזיכרון) ובנורווגית כ-"Tanketanken" (מְכָל מחשבות).
דוגמה למונח בו נעשה שימוש במשחק מילים בתרגום, תחת משחק מילים בשפת המקור הוא knut שהוא המטבע של הקוסמים, באנגלית נקרא nut שזה אגוז. בעברית, המתרגמת השתמשה במילה אגוז, אך השמיטה, בדומה לאנגלית, את האות הראשונה. מה שיצר את המילה המומצאת, גוז.
קשיים בתרגום הסדרה > שירים ואנגרמות

בסדרה מופיעים שירים רבים בחרוזים, שהוכיחו את עצמם כקשים לתרגום. החידה שהספינקס הציגה להארי בספר הרביעי, למשל, הייתה בעייתית: היא הורכבה משיר – כל מילה בו הצטרפה למילה הבאה כדי ליצור את המילה "spider" (עכביש) כתשובה. בתרגום למנדרינית, המילים האנגליות המקוריות פשוט תועתקו בסוגריים. בשפות אחרות, כמו בעברית, הוחלפו המילים כדי ליצור את הגרסה המקומית ל"עכביש".
רֵאשִׁית יֵשׁ לַחֲשֹׁב עַל אֵיבָר רְאִיָּה
תְּחִלָּה שֶׁל כֹּל עֹנֶג, סוֹפוֹ שֶׁל כֹּּל רַע
צָרֵף כְּלִי קָבוּעַ בְּכָל אֲרוּחָה
שֶׁגַּם לוּלֵא תֶּאֱחֹז בּוֹ יִהְיֶה בְּיָדְךָ
לְבַסּוֹף תֵּן כִּנּוּי שֶמֻצְמָד, מָה חֲבָל,
לְאָדָם שֶׁנִּתְקַל רַק בְּחֹסֶר מַזָּל
כֻּלָּם מִתְחַבְּרִים לִיצוּר מְרַתֵּק
מִין חַיָּה שֶׁאוֹתָהּ לֹא תִּרְצֶה לְנַשֵּׁק
↑  שני המשפטים הראשונים מציינים את האות ע', איבר ראיה, האות הראשונה במילה "עונג" האות האחרונה במילה "רע". שני המשפטים הבאים את האות כ', כלי קבוע בארוחה=כף, וגם כף היד. שני המשפטים הבאים הם האותיות "ביש" ככינוי לאדם בחוסר מזל, ביש מזל. נחבר את האותיות ונקבל עכביש
ביטוי בעייתי נוסף היה "The Mirror of Erised" (הראי של ינפתא) ששמו נגזר מהיפוך המילה האחרונה במשפט "I show not your face but your heart's desire". השם בעברית נגזר מהמשפט "לא את פניך אראה כי אם את משאלת לבך".
קשיים בתרגום הסדרה > שמות בעלי משמעות

למתרגמים היו אפשרויות שונות בתרגום: לתעתק את השם ולוותר על המשמעות שיש לו באנגלית (הוגוורטס, למשל, לא תורגם ל"יבלות החזיר"), להחליף אותו בשם מהשפה המקומית (נאמר: במקום הארי – אריה), או להשתמש במילים מקומיות כדי להעביר את הכוונה בשם המקורי. בגרסה העברית, למשל, שונה השם בטהילדה (שם ממקור יווני-גרמני שפירושו אישה לוחמת ומכיל את המילה "עטלף" באנגלית, ומסתיים במילה "הילדה" שקשורה במיתולוגיה הסקנדינבית ומשמעותה "קרב") ל"בתחולדה" שם עם צליל דומה, שמכיל משמעות דומה (חולדה במקום עטלף, שני יצורים שקשורים בכישוף).
שם נוסף שעבר שינוי קל הוא ניוט סקמנדר ששונה לניוט סלמנדרה. ניוט הוא קיצור לשם ניוטון אך נשמע כמו המילה האנגלית לטריטון וסקמנדר היא עיירת נופש מפורסמת, אף על פי כן, כקוסם המקושר לחיות קסומות, הוחלט לשמור על קישור דומה לחיות שמיתוסים נקשרו בשמן.
שמו האמיתי של הלורד וולדמורט הוא במקור "טום מארבולו רידל", אנגרמה של המשפט "I am Lord Voldemort". תכונה מיוחדת זו אילצה את הכותבים לשנות את השם המקורי של הקוסם. בחלק מהמקרים הכותבים הצליחו לשנות רק חלק אחד בשם: שמו האמצעי של וולדמורט שונה לואנדרולו (עברית), מארבולדו (טורקית), וורלוסט (גרמנית), נארבולו (רוסית), סורבולו (ספרדית), מארבולוסו (סלובקית) ואורבולוסון באיטלקית. בשפות אחרות שונה שמו לגמרי כדי לשמר את האנגרמה. בצרפתית השתנה שמו ל"טום אלביס ג'דוסור" (Tom Elvis Jedusor נשמע דומה ל־Jeu du sort, "משחק הגורל") – אנגרמה של "Je suis Voldemort". בנורווגית שמו הוא אנגרמה של "וולדמורט הדגול" – טום דרדולו ונסטר. באיסלנדית שמו הוא טרבור (מארבולו) דלגום כאשר שמו האמצעי לא משמש באנגרמה. בפינית שמו הוא "טום לומן ואלדרו", בהולנדית שמו "מארטן אסמודום ויליג'ן", בשוודית "טום גאס מארבולו דולדר" ובהונגרית "טום רוול דנם". בתרגום הערבי התעלם המתרגם מהסוגיה ופשוט תרגם "אני לורד וולדמורט" (أنا لورد فولدمورت). השינויים שנערכו בשמו יצרו לעיתים בעיות בהמשך הסדרה.
קושי נוסף היה בתעתוק ומגדור שמות שאינם נפוצים בשפה האנגלית. במקרה של התרגום העברי, הטעות הבולטת ביותר הייתה במגדור שמו של בלייז זאביני (השם הפרטי, Blaise, הוא ממקור צרפתי): בספר הראשון הוא תואר כתלמידה ולא כתלמיד, אך בספר השישי "תוקנה" דמותו למגדר הנכון (זכר). הבדלי תעתוק נוספים, שבלטו בעיקר בתרגום הספר הראשון לעומת יתר הספרים, הם תעתוק שמה הפרטי של פנסי פרקינסון כ"פאנזי", או תעתוק שמה הפרטי של פרוואטי פאטיל (שם ממקור הודי שמתייחס לאלה ההינדואית פרוואטי, אשתו של שיווה) כ"פארבאטי".
קשיים בתרגום הסדרה > תרבות

בתרגומים השונים נעשו התאמות לתרבות המקומית. לדוגמה, בפרק הראשון של הסדרה מצוין בגרסה הבריטית כי אלבוס דמבלדור אוכל ממתק הקרוי שרבט לימון. היות שבישראל אין ממתק זה נפוץ כמו בבריטניה, בגרסה העברית דמבלדור אוכל קרמבו. עקב שינוי זה, גם סיסמת הפתיחה למשרדו של דמבלדור היא קרמבו, ולא שרבט לימון. הסביבה היומיומית בה מתרחשים האירועים היא בריטית מוצהרת: הווי פנימיות המוכר יותר בבריטניה ופחות בישראל, לדוגמה. גם רובאוס האגריד יצר קשיים בתרגום: הוא מדבר בניב אנגלי מערבי. המתרגמים היו צריכים להעביר את השוני בצורת הדיבור שלו, המבטא, והסלנג בו השתמש, באמצעות הקבלה לשפתם. בתרגום העברי השפה של האגריד מאופיינת במשלב לשוני נמוך, כגון השימוש בכינוי הקניין הפרוד במשפט "זה לא מוצא חן בעיניים שלי" במקום בכינוי הקניין החבור במשפט "זה לא מוצא חן בעיני". בחירה זו הביאה לשינוי משמעותי בתפיסת דמותו של האגריד כאדם טיפש במידה מסוימת אף על פי שהמבטא המקורי לא מכיל קונוטציות דומות.
בחירה דומה נעשתה בתרגום הדיאלוגים של גמדוני הבית להם נוספו הגייה ילדותית, ושיבושי מילים כגון 'אדונילי' (אדוני + לי) וכו' שלא קיימים כלל בגרסת המקור ואשר הוספתם משנה באופן משמעותי את האופן שבו הקוראים תופסים את הגזע.
דוגמה נוספת להתגברות על פערים תרבותיים היא הצורך לשנות ביטויים או הפניות לנצרות בתרגום לעברית, כיוון שהקוראים אינם בקיאים במונחים אלו. לדוגמה, שינוי פרודיה על שיר חג המולד "God Rest Ye Merry Gentlemen" לפרודיה על שיר החנוכה "מי ימלל":
"מי ימלל היפוגריף שאוכל?"
בתרגומים לערבית, שכוונו כלפי קהל יעד שהוא ברובו מוסלמי, הוסרו כל האזכורים למאכלים ומשקאות האסורים באסלאם, כמו מאכלי חזיר (שהוחלפו בתרגום למאכלי ביצים) או משקאות אלכוהוליים (שהוחלפו במים). כמו כן, הוסרו כל האזכורים לקרבה אינטימית בין דמויות דוגמת חיבוקים או נשיקות. בניגוד לכך, התרגום העברי הותיר את האזכורים למאכלים לא כשרים כפי שהם.
קושי נוסף היה בתרגום מונחים המבוססים על מילים נפוצות באנגלית בריטית, אך לא קיימת עבורם מקבילה בשפות אחרות. כך לדוגמה, המונח "Snitch" ("סניץ'" הזהב ממשחקי הקווידיץ', ש"חוטפים" אותו על מנת לזכות במשחק - על בסיס המילה האנגלית שפירושה "לחטוף/לפלח") תורגם ביידיש ל"פֿלאַטערל" – פרפר, סמל נפוץ בפולקלור היידי. על אותו משקל, המונח "Snatchers" שתורגם בעברית ל"חטפנים" ומתאר קבוצות של קוסמים שבמהלך שלטונו של וולדמורט בספר השביעי היו אמונים על תפיסתם והסגרתם של בני-מוגלגים לרשויות תמורת פרס כספי, תורגם בפולנית ל־"Szmalcownik" ("שמאלצובניק"), מונח ששימש ככינוי גנאי לפולנים ששיתפו פעולה עם הנאצים והסגירו יהודים תמורת כסף בתקופת השואה.
שמו של הספר השביעי בסדרה, Harry Potter and the Deathly Hallows, הערים קשיים על אלו שביקשו לתרגמו לשפות שונות בהן למילה "Hallows" לא קיימת מקבילה. טרם יציאת התרגום העברי, היו נפוצים בתקשורת השמות הלא-רשמיים "הארי פוטר ורוחות המוות", "הארי פוטר והקדושים הממיתים" ועוד. רולינג סיפקה פתרון בכך שהציעה שם אלטרנטיבי עבור המתרגמים – "Harry Potter and the Relics of Death". השם האלטרנטיבי סיפק בסיס למתרגמים רבים שבחרו לדבוק בהצעה זו, בין היתר לתרגום העברי שתרגם את השם אחד לאחד – "הארי פוטר ואוצרות המוות". התרגום לאיטלקית חרג במעט מן ההצעה, ונקרא "Harry Potter e i doni della morte" ("הארי פוטר ומתנות המוות"), כיוון שהפירוש באיטלקית למילה "Relics" מתייחס בעיקר למונח הלטיני Reliquiae – שרידי הקדושים הנוצריים.
קשיים בתרגום הסדרה > פרטי עלילה

קושי נוסף בתרגום "הארי פוטר" היה רצף העלילה בסדרה: כאשר החל התרגום לעברית, טרם הסתיימה כתיבתה של סדרת הספרים ולא ניתן היה לדעת מה תהיינה ההשפעות של דמויות וכלים בעתיד. לדוגמה, בתחילת התרגום לא ניתן היה לדעת האם המילה "Order" בשם הספר החמישי, "Harry Potter and the Order of the Phoenix", תתורגם כמסדר (קבוצה של אנשים) או פקודה (צו). רק כאשר פורסם הספר ניתן היה להבין זאת.[דרוש מקור]
לפעמים, גילו מעריצי הסדרה האדוקים רמזים לתעלומות שבסיפור באמצעות בחינת התרגומים לשפות אחרות. בסוף הארי פוטר והנסיך חצוי-הדם, לדוגמה, התגלו למעריצים ראשי התיבות של דמות לא מוכרת, "ר.א.ב". האותיות האנגליות R.A.B. יכלו לשמש מספר דמויות משניות בספרים – אבל הגרסאות האחרות של ראשי התיבות בשפות הזרות חשפו את זהותה האמיתית של הדמות המסתורית: בגרסה ההולנדית של הספר תורגמו ראשי התיבות ל-R.A.Z. (בהולנדית הוחלף השם "Black" ("שחור") ב"זווארץ"); בנורווגית הן הפכו ל-R.A.S. ("סבארט"); ובפינית הן היו בכלל R.A.M. ("מוסטה"). כך גילו המעריצים את זהותו של גנב הקמע עוד לפני שהתגלה, בספר השביעי, שאכן מדובר ברוגולוס בלק, אחיו של סיריוס בלק.
הערות שוליים

↑  חנן גרינווד, לראשונה: הארי פוטר תורגם ליידיש, באתר ישראל היום, ‏8 בפברואר 2020
↑  את רשימת המוציאים לאור החוקיים ניתן למצוא ב־Section: Links - Publishers, באתר הרשמי של ג'יי קיי רולינג
↑  Beatrix Potter court victory deals blow to China's publishing pirates - Asia, World - The Independent, web.archive.org, ‏2009-01-31
↑  מאמר דעה, Memo to the Dept. of Magical Copyright Enforcement, באתר הניו יורק טיימס, 10 באוגוסט 2007
↑  "'Potter in Calcutta' banned" (באנגלית בריטית). 2003-04-30. נבדק ב-2023-05-02.
↑  מזייפים את הארי, באתר ynet, 1 במאי 2003
↑  רשימה כוללת של ההבדלים בין מהדורות הספר הראשון נמצאת ב: Harry Potter and the Philosopher's Stone - Differences. רשימה כוללת של ההבדלים בין כל הספרים אפשר למצוא ב־Differences: Harry Potter books (בתחתית העמוד), באתר The Harry Potter Lexicon
↑  גילי בר-הלל, שאלות נפוצות על הארי פוטר, בבלוג "עוד דף אחד ודי"
↑  גילי בר-הלל, הסברים לתרגומי מושגים ספציפיים, בבלוג "עוד דף אחד ודי"
↑  gilibug, פאשלות, באתר עוד דף אחד ודי, ‏2005-06-05
↑  הארי פוטר ואבן החכמים, מהדורה ראשונה (2000) בתרגום גילי בר-הלל, עמ' 155
↑  הוועדה המקצועית המייעצת לתחום שפה ואוריינותבין לשון הדיבור ללשון הכתובה — לקראת תלמיד אורייני בישראל", דיווח מיום עיון שנערך בירושלים ב-15 באוקטובר 2007, ירושלים: 2008, עמוד 13
↑  גילי בר-הלל, בעיות ודילמות בתרגום, בבלוג "עוד דף אחד ודי"
↑  Harry Potter and the Language of Magic – Confluence, ‏2019-02-27 (באנגלית אמריקאית)
↑  Sarah Bronson Special to the CJN, When ‘Harry’ met Hebrew, Cleveland Jewish News, ‏2023-11-09 (באנגלית)
↑  פורסמו עטיפות "הארי פוטר ורוחות המוות", באתר הארץ, 1 באפריל 2007
↑  Harry Potter and the Translator’s Challenge, Harry Potter and the Translator’s Challenge (באנגלית)
↑  Ilaria Katerinov, La Salani chiede aiuto per Harry Potter 7, Cinema - BadTaste.it, ‏2007-10-01 (ב־)
סברינה: סודות של מכשפה בתיכון

| --- | --- |

כרזת הסדרה
 מבוסס על:  "Sabrina the Teenage Witch" מאת ארצ'י קומיקס
 שיר הנושא:  "Cast My Spell On You" (בוצע במקור על ידי ברידג'ט האמרס, ובעברית על ידי אלונה אלכסנדר)
 סוגה:  הנפשה ממוחשבת, קומדיה, פנטזיה
 כותבים:  פמלה היקי, דניס מקקוי, דין באטאלי, דן ויקסמן, נוריה ויקסמן, דארן ג'ונס
 בימוי:  טרוור וול
 מדבבים:  ראו כאן
 מדבבים בעברית:  ראו כאן
 ארץ מקור:  ארצות הברית ארצות הברית אירלנד אירלנד קנדה קנדה צרפת צרפת הודו הודו
 שפות:  אנגלית (הסדרה דובבה לשפות נוספות, ביניהן עברית)
 מספר עונות:  1
 מספר פרקים:  26
 הפקה
 מפיק:  ג'פרי סנט. אוורס.
 חברת הפקה:  ארצ'י קומיקס MoonScoop Group DSK Group Laughing Lion Telegael Teoranta Splash Entertainment
 אורך פרק:  כ-22 דקות
 שידור
 רשת שידור:  Hub Network
 רשת שידור בישראל:  ערוץ דיסני ישראל
 תקופת שידור מקורית:  12 באוקטובר 2013 – 7 ביוני 2014
 תקופת שידור בישראל:  2014 – 2015
 קישורים חיצוניים
 אתר רשמי
 דף התוכנית ב-IMDb
סברינה: סודות של מכשפה בתיכון (באנגלית: Sabrina: Secrets of a Teenage Witch, "סברינה: סודות של מכשפה מתבגרת") היא סדרת טלוויזיה אמריקאית-אירית-קנדית-צרפתית-הודית בהנפשה ממוחשבת, מסוגת פנטזיה וקומדיה, שמבוססת על דמותה של סברינה ספלמן מסדרת הקומיקס "Sabrina the Teenage Witch" שנוצרה על ידי ארצ'י קומיקס.
הסדרה פותחה על ידי פמלה היקי ודניס מקקוי, שגם כתבו את התסריט שלה בשיתוף דין באטאלי, דן ויקסמן, נוריה ויקסמן ודארן ג'ונס. בימוי הסדרה נעשה על ידי טרוור וול, והיא הופקה על ידי ג'פרי סנט. אוורס. חברות ההפקה של הסדרה הן ארצ'י קומיקס, MoonScoop Group,‏ DSK Group,‏ Laughing Lion,‏ Telegael Teoranta ו-Splash Entertainment.
ב-1 באוקטובר 2012 נודע שהסדרה נרכשה לשידור על ידי הערוץ האמריקאי Hub Network, ושהיא צפויה להתחיל להיות משודרת בקיץ 2013, כמו כן פורסם שהשחקנית אשלי טיסדייל תדבב את דמותה של סברינה, שלימים הייתה מועמדת על תפקיד זה לפרס אמי לתוכניות טלוויזיה יומיות לשחקן יוצא מן הכלל בתוכנית אנימציה. בסופו של דבר הסדרה החלה את שידוריה בסתיו, ב-12 באוקטובר 2013, כאשר היא סיימה את שידוריה ב-7 ביוני 2014, לאחר עונה אחת הכוללת 26 פרקים באורך 22 דקות. בישראל הסדרה שודרה בדיבוב עברי בין השנים 2014–2015 בערוץ דיסני ישראל.
תקציר העלילה

הסדרה עוקבת אחר סברינה ספלמן, מתבגרת שנולדה כחצי מכשפה וחצי בת אדם. סברינה חיה חיים כפולים כתלמידת תיכון רגילה בעולם האנושי וכקוסמת בהכשרה בעולם הקסום. אנצ'נטרה, מנהלת ההכשרה בעולם הקסום, מעוניינת שסברינה תישאר בו לצמיתות על מנת לקחת את כוחות הקסם שלה, וכך להפוך למכשפה החזקה והמפחידה ביותר. כדי לגרום לסברינה להישאר בעולם הקסום, היא שולחת את פרופסור גייסט בצורה של חתול שחור להפוך לחיית המחמד של סברינה, כאשר הוא מכונה סאלם, כשמטרתו להפוך את חייה של סברינה בעולם האנושי לבלתי נסבלים. בכל פרק בסדרה סברינה עוברת הרפתקאות בעולם האנושי ובעולם הקסום, תוך כדי שמירה על הסוד שלה מהסובבים אותה.
דמויות

סברינה ספלמן – מתבגרת בת 16 שנולדה כחצי מכשפה וחצי בת אדם.
פרופסור גייסט – פרופסור בבית ספר למכשפות, אשר נשלח על ידי אנצ'נטרה לרגל אחרי סברינה בעולם האנושי בצורה של חתול שחור בשם סאלם.
הילדה ספלמן – אחת מדודותיה מצד אבא של סברינה, אחותה הקטנה של זלדה. היא מרכיבה משקפיים ושמנמנה. לרוב עליזה.
ורה לופה – חברה טובה של סברינה בבית ספר למכשפות. היא חצי איש-זאב וחצי מכשפה.
זלדה ספלמן – אחת מדודותיה מצד אבא של סברינה, אחותה הגדולה של הילדה.
ג'סי – אפרו-אמריקאית. חברה טובה של סברינה בעולם האנושי. האדם היחיד שמכיר ומקבל את כוחות הקסם של סברינה.
איימי – ילדה סנובית ויהירה שלומדת עם סברינה בעולם האנושי, שתמיד מבטאת כמה היא חושבת שמוזרה סברינה.
אנצ'נטרה – מנהלת בית ספר למכשפות שרוצה את הכוחות של סברינה, כדי להפוך למכשפה החזקה והמפחידה ביותר.
הארווי – ילד חנון שבטעות ובלי ידיעה הופך לאיש-זאב חסר מוח בכל ירח מלא.
אמברוז – בן דודה הראשון של סברינה.
שינג'י – בנה החצוף של אנצ'נטרה ששונא את סברינה.
ג'ים – נער בעולם האנושי בו סברינה מאוהבת.
ספלה – אחותה הבכורה והמרשעת של אנצ'נטרה.
מדבבים

הדיבוב העברי בוים על ידי שפי מלק-בן יוסף, והופק על ידי גלי נשר באולפני אלרום.
| שם הדמות | מדבב/ת באנגלית | מדבב/ת בעברית |
| --- | --- | --- |
| סברינה ספלמן | אשלי טיסדייל | אלונה אלכסנדר |
| פרופסור גייסט | איאן ג'יימס קורלט | חובי סקולץ |
| ורה לופה | טבית'ה סנט ג'רמיין | משי קלינשטיין |
| הילדה ספלמן | טבית'ה סנט ג'רמיין | שיר פרג |
| ג'סי | ארין מת'יוז | שיר פרג |
| זלדה ספלמן | ארין מת'יוז | הדר שחף-מעיין |
| איימי | מרייקה הנדריקסה | הדר שחף-מעיין |
| אנצ'נטרה | קתלין בר | רונה בקרמן |
| הארווי | מת'יו אריקסון | עמית יוסוביץ' |
| אמברוז | אנדרו פרנסיס | לירון לב |
| שינג'י | ג'יימס היגוצ'י | סער בדישי |
| ג'ים | דייוויד קיי | מתי אטלס |
| ספלה | רבקה שויצ'ט |  |
בנוסף דיבב בדיבוב העברי יואב זיסקרוט.
פרקים

| מספר הפרק בסדרה | שם הפרק בעברית | שם הפרק באנגלית | תאריך שידור מקורי ארצות הברית |
| --- | --- | --- | --- |
| 1 | רוקדת עם זאבים | Dances with Werewolves | 12 באוקטובר 2013 |
| 2 | אורחים ליום האהבה | Scream It with Flowers | 19 באוקטובר 2013 |
| 3 | ביקורו של ענק הקרח | Ice Giant for Tea | 26 באוקטובר 2013 |
| 4 | הופעה מחשמלת | Shock Rock | 2 בנובמבר 2013 |
| 5 | אין זמן | No Time | 9 בנובמבר 2013 |
| 6 | ההזמנה הכפולה | Faking Up Is Hard to Do | 16 בנובמבר 2013 |
| 7 | גיהוק מסוכן | !Hic! Hic! Boom | 23 בנובמבר 2013 |
| 8 | חברות במבחן | Best Friends Fighting | 30 בנובמבר 2013 |
| 9 | נקמתם של אנשי-הזאב | Return of the Werewolf | 7 בדצמבר 2013 |
| 10 | יצורים ומערות | Creatures and Caves | 14 בדצמבר 2013 |
| 11 | סברינה הבלתי-נראית | See No Sabrina, Hear No Sabrina | 28 בדצמבר 2013 |
| 12 | במהירות הבזק | Hurry Scurry | 4 בינואר 2014 |
| 13 | אמונות תפלות | Ultra-Stitious | 11 בינואר 2014 |
| 14 | סברינה נסיכת הטרולים | Sabrina the Troll Princess | 15 במרץ 2014 |
| 15 | שמרטף מכושף | Baby-Witching | 22 במרץ 2014 |
| 16 | מטרד לילי | Night Pests | 29 במרץ 2014 |
| 17 | קסם הנעורים | A Renewed Sense of Magic | 5 באפריל 2014 |
| 18 | סופר - סברינה | Super-Brina | 12 באפריל 2014 |
| 19 | אין כמו בבית | Home Sweet Home | 19 באפריל 2014 |
| 20 | מופע קסמים | ...Now You See It | 26 באפריל 2014 |
| 21 | הקסם נעלם | Magic No More | 3 במאי 2014 |
| 22 | נסיעה פרועה | What a Ride | 10 במאי 2014 |
| 23 | חתול במנוסה | ?Who Let the Cat Out | 17 במאי 2014 |
| 24 | כרכרות הפחד | Chariots of Fear | 24 במאי 2014 |
| 25 | משאלות מסוכנות | Careful What You Witch For | 31 במאי 2014 |
| 26 | קסומה | Spella | 7 ביוני 2014 |
ראו גם

סברינה המכשפה הצעירה (סדרת אנימציה)
הערות שוליים

↑  הודעה לעיתונות מ-Hub Network,‏ The Hub TV Network Picks Up New Original Animated Series "Sabrina: Secrets of a Teenage Witch" for Summer 2013, באתר TheFutonCritic.com,‏ 1 באוקטובר 2012
מ.ק.ס.י.ם מכללה לקוסמים ומכשפות

| --- | --- |
 שיר הנושא:  It Must Be Magic
 סוגה:  סדרת טלוויזיה פנטזיה, טלנובלה, דרמת נעורים, סדרת טלוויזיה קומית 
 יוצרים:  מריאלה רומרו קת'רינה לדבואר
 בימוי:  ארתורו מנויט
 שחקנים:  דניאלה ניבס ג'וליה אנטונלי ג'יילן בייטס קנדי ליה סלוקום מג קרוסיבי טימות'י קולומבוס רייאן קרגיל לידיה ג'יווט אנדרו אורטגה טיילר פרץ ג'זי ויליאמס טוד אלן דורקין
 ארץ מקור:  ארצות הברית 
 שפות:  אנגלית 
 מקום התרחשות:  מיאמי 
 מספר עונות:  1 
 מספר פרקים:  20 
 תוכנית מקור:  מכשפות
 הפקה
 מפיק:  פיורלה אגוסטינו
 מפיקים בפועל:  חוזה ו. סצ'אורן טטיאנה רודריגז
 חברת הפקה:  Viacom International
 הפצה:  ניקלודיאון, הולו 
 אורך פרק:  22 דקות
 שידור
 רשת שידור:  ניקלודיאון 
 רשת שידור בישראל:  TeenNick ישראל
 פורמט (תמונה):  HDTV 1080i
 פורמט (קול):  סטריאו דיגיטלי
 תקופת שידור מקורית:  5 באוקטובר 2015 – 30 באוקטובר 2015
 תקופת שידור בישראל:  23 בנובמבר 2016 – 20 בדצמבר 2016
 קישורים חיצוניים
 אתר הסדרה
 דף התוכנית ב-IMDb
 
מ.ק.ס.י.ם מכללה לקוסמים ומכשפות (באנגלית: WITS Academy) היא סדרת בת של הסדרה מכשפות מבית ניקלודיאון אשר מככבים בה דניאלה ניבס, ג'וליה אנטונלי, ג'יילן בייטס, קנדי ליה סלוקום, מג קרוסיבי, טימות'י קולומבוס, רייאן קרגיל, לידיה ג'יווט, אנדרו אורטגה, טיילר פרץ, ג'זי ויליאמס, טוד אלן דורקין. הסדרה שודרה בארצות הברית החל מה-5 באוקטובר 2015 עד ה-30 באוקטובר 2015. בישראל הסדרה עלתה ב-23 בנובמבר 2016 והסתיימה ב-20 בדצמבר 2016.
עלילה

לאחר עלילות הסדרה "מכשפות", אנדי הופכת להיות שומרת ומתחילה להתאמן במכללה, שם היא פוגשת את השותפה לחדר שלה, סמנתה, שעוזבת בפרק הראשון, ואת חברתה הטובה ביותר, רובי, שמנסה למנוע מאנדי להיות שומרת. היא גם מגלה שהיא השומרת של בן וג'סי שהופיעה בעונה 4 בסדרה "מכשפות". רובי מגלה את שרף עץ הדיאדה ששומר על הקשר בין עולם בני האדם לממלכה הקסומה, ובאמצעותו היא מקבלת כוחות קסם וגם מחלישה את כוחו של העץ. אנדי, הקוסמים שלומדים באקדמיה והשומרים מצילים את העץ באמצעות טקס ריפוי והמצב חוזר לקדמותו.
דמויות

אנדי קרוז (דניאלה ניבס) - או בשמה המלא:אנדראה דוקטורה פוטורה קרוז, החברה הכי טובה של אמה אלונזו הנבחרת, מגיעה למכללה והיא מגלה שהיא השומרת של בן וג'סי, האויבת שלה היא רובי, אנדי היא דמות מהסדרה מכשפות. מאוהבת בלוק וקוראת לו ילד שמנת.
רובי (קנדי ליה סלוקום) - האויבת הראשית של הסדרה.
ג'סי נובואה (ג'וליה אנטונלי) - אחות של ג'קס מהסדרה מכשפות וגם הופיעה בסדרה, אנדי מאמנת אותה באקדמיה, מאבדת את כוחותיה בשלב מסוים בסדרה אבל הם מוחזרים לה לאחר כמה פרקים.
בן דייוויס (ג'יילן בייטס) - אחד הילדים שאנדי מאמנת באקדמיה, פוחד מכל דבר ואלרגי לכל דבר.
לוק ארצ'ר (ראיין קרגיל) - תלמיד ואחד השומרים, הוא היה דלוק על אנדי והם בסופו של דבר הפכו לזוג בסוף העונה. ישר וחכם, הוא מאוד תחרותי.
קמרון (טיילר פרץ) - סגן המנהל של אגממנון, מאוהב ברובי.
שידור

| עונה | עונה | מספר פרקים | תקופת שידור מקוריתארצות הברית> שידור ראשון | תקופת שידור מקוריתארצות הברית> שידור אחרון | תקופת שידור בישראלישראל> שידור ראשון | תקופת שידור בישראלישראל> שידור אחרון |
| --- | --- | --- | --- | --- | --- | --- |
|  | 1 | 20 | 5 באוקטובר 2015 | 30 באוקטובר 2015 | 23 בנובמבר 2016 | 20 בדצמבר 2016 |
פרקים

| מספר הפרק | שם הפרק | שידור מקורי בארצות הבריתארצות הברית | שידור מקורי בישראלישראל |
| --- | --- | --- | --- |
| 1 | השומרת החדשה | 5 באוקטובר 2015 | 23 בנובמבר 2016 |
| 2 | הקללה | 6 באוקטובר 2015 | 24 בנובמבר 2016 |
| 3 | שורש כל הרוע | 7 באוקטובר 2015 | 27 בנובמבר 2016 |
| 4 | מחבואים עם הקס | 8 באוקטובר 2015 | 28 בנובמבר 2016 |
| 5 | מוחלפים | 9 באוקטובר 2015 | 29 בנובמבר 2016 |
| 6 | שיכורה מכוח | 13 באוקטובר 2015 | 30 בנובמבר 2016 |
| 7 | שותפים לקרב | 14 באוקטובר 2015 | 1 בדצמבר 2016 |
| 8 | אין כאב, אין רווח | 15 באוקטובר 2015 | 4 בדצמבר 2016 |
| 9 | קו הסיום | 16 באוקטובר 2015 | 5 בדצמבר 2016 |
| 10 | מי הקוסם שלי? | 19 באוקטובר 2015 | 6 בדצמבר 2016 |
| 11 | ציד מכשפות | 20 באוקטובר 2015 | 7 בדצמבר 2016 |
| 12 | רובי המוזרה | 21 באוקטובר 2015 | 8 בדצמבר 2016 |
| 13 | הסוד האפל ביותר שלה | 22 באוקטובר 2015 | 11 בדצמבר 2016 |
| 14 | חברה שלי מאורלנדו | 23 באוקטובר 2015 | 12 בדצמבר 2016 |
| 15 | אנדי העקומה | 26 באוקטובר 2015 | 13 בדצמבר 2016 |
| 16 | בקבוק המכשפה | 27 באוקטובר 2015 | 14 בדצמבר 2016 |
| 17 | במשפט | 28 באוקטובר 2015 | 15 בדצמבר 2016 |
| 18 | קמרון שולט | 29 באוקטובר 2015 | 18 בדצמבר 2016 |
| 19 | הקוסם האחרון שעומד | 30 באוקטובר 2015 | 19 בדצמבר 2016 |
| 20 | עץ הדיאדה | 30 באוקטובר 2015 | 20 בדצמבר 2016 |
האוונג'רס: סדרת האנימציה

| --- | --- |

קבוצת האוונג'רס בעונה השנייה של סדרת האנימציה. משמאל לימין: הוקאיי, גברת מארוול, הענק הירוק, קפטן אמריקה, ויז'ן, איירון מן, יילוג'אקט, הצרעה, תור והפנתר השחור
 מבוסס על:  האוונג'רס 
 סוגה:  אנימציה/קומיקס/גיבורי-על
 יוצרים:  סטן לי, ג'ק קירבי
 מדבבים בעברית:  מירון אהרנוביץ', דור סרוגו, גלעד קלטר, ניר רון, יורם יוספסברג, ירון אלקיים, טליה ברקאי, לירי אור, צביקה שוורצברג, סיון בירנבאום, הילי ישראל, לירון ברנס, מייה קדוש, תומר גלר, גדי לוי, חנן רוזן, אמנון וולף, גיא זיידמן, יובל גרבש, עמי מנדלמן, תום שוורצברג, תמר נעים
 ארץ מקור:  ארצות הברית
 שפות:  אנגלית 
 מספר עונות:  2
 מספר פרקים:  52
 הפקה
 הפצה:  Disney–ABC Domestic Television, נטפליקס, דיסני+ 
 מוזיקה:  גאי מיקלמורה 
 אורך פרק:  22 דקות (פרקים מלאים) 5 דקות (פרקי מבוא)
 שידור
 רשת שידור:  דיסני XD
 תקופת שידור מקורית:  20 באוקטובר 2010 – 11 בנובמבר 2012
 קישורים חיצוניים
 אתר רשמי
 דף התוכנית ב-IMDb
 
האוונג'רס: סדרת האנימציה (באנגלית: The Avengers: Earth's Mightiest Heroes, בישראל לוחמי העל) היא סדרת אנימציה אמריקאית המבוססת על סדרת הקומיקס האוונג'רס מבית מארוול קומיקס. הסדרה הופקה לשידור על ידי אולפני מארוול עבור רשת דיסני XD. היא שודרה החל מ-20 באוקטובר 2010 ועד ל-11 בנובמבר 2012 למשך שתי עונות.
עם תחילתה, הסדרה כוללת את הרכב האוונג'רס המקורי - איירון מן, האנק פים/איש הנמלה/האיש הענק/יילוג'אקט, הענק הירוק, תור והצרעה. בהמשך מצטרפים לקבוצה קפטן אמריקה, הפנתר השחור והוקאיי. בעונה השנייה מצטרפים לקבוצה גם גברת מארוול, ויז'ן וספיידרמן. גלריית נבלי-העל כוללים בין היתר את הגולגולת האדומה, הידרה, דוקטור דום, לוקי, דינאמו הארגמן, מכשפת, אולטרון, קאנג הכובש וגזע הסקרול. במונחים של סגנון ואופי האנימציה, הסדרה מבוססת על סיפורים תחת יצירתם של הכותב סטן לי והמאייר ג'ק קירבי. אולם, היא לוקחת חומרים מהרצת חוברות הקומיקס מכל התקופות, כמו גם סרטי היקום הקולנועי האחרונים של מארוול.